text: নরসিংদীতে অস্ত্রসহ গ্রেফতার ২ – sylnewsbd.com
  নরসিংদীতে অস্ত্রসহ গ্রেফতার ২
  প্রকাশিত: ৪:২৮ অপরাহ্ণ, ফেব্রুয়ারি ১৯, ২০২১
  নরসিংদীতে পিস্তলসহ দুই শীর্ষ সন্ত্রাসীতে গ্রেফতার করেছে জেলা গোয়েন্দা পুলিশ। শুক্রবার ভোরে শহরের বাসাইল এলাকায অভিযান চালিয়ে তাদের গ্রেফতার করা হয়। শুক্রবার দুপুরে প্রেস বিজ্ঞপ্তিতে এ তথ্য জানায় অতিরিক্ত পুলিশ সুপার (প্রশাসন) ও জেলা পুলিশের মিডিয়া সমন্বয়ক ইনামুল হক সাগর।
  গ্রেফতারকৃতরা হলো, নরসিংদী শহরের নেকজানপুর এলাকার মৃত সিদ্দিক মিয়ার ছেলে নজরুল ইসলাম (৩৭), ও দক্ষিণ পুরানপাড়া এলাকার রেনু মিয়ার ছেলে কাউছার মিয়া (৩৬) ।
  নরসিংদীর অতিরিক্ত পুলিশ সুপার (প্রশাসন) ও জেলা পুলিশের মিডিয়া সমন্বয়ক ইনামুল হক সাগর জানায়, শুক্রবার ভোরে গোপন সংবাদের ভিত্তিতে ডিবি নরসিংদীর পুলিশ পরিদর্শক (নিঃ) রুপণ কুমার সরকার পিপিএম ও এসআই তাপস কান্তি রায় তাদের দল নিয়ে শহরের বাসাইল এলাকায় অভিযান পরিচালনা করে। এসময় বাসাইল এলাকার মোহাম্মদ হোসেন আলীর বসতবাড়ীর ভাড়াটিয়া অস্ত্রধারী সন্ত্রাসী নজরুল ইসলামের কক্ষ হতে একটি বিদেশী পিস্তল উদ্ধার করা হয়। পরে অস্ত্রসহ নজরুল ইসলাম ও কাউসার মিয়া (৩৬) কে গ্রেফতার করা হয়।
  তিনি আরো জানান, গ্রেপ্তারকৃত আসামিরা দীর্ঘদিন যাবত নরসিংদীসহ আশপাশ জেলায় সন্ত্রাসী কার্যক্রম পরিচালনা করে আসছে। তাদের প্রত্যেকের বিরুদ্ধে হত্যা মামলাসহ একাধিক মামলা রয়েছে। এ ঘটনায় নরসিংদী মডেল থানায় নিয়মিত মামলা দায়ের করা হয়েছে।